Krížový kĺb

Krížový kĺb (iné názvy: kardanový kĺb, kardan, univerzálny kĺb, staršie alebo ľudovo: Cardanov kĺb, ľudovo Kardanov kĺb, ľudovo kardán) je kĺbové spojenie umožňujúce prenos krútiaceho momentu medzi dvoma rôznobežnými hriadeľmi (zvierajú uhol maximálne 90°).

Uhol vychýlenia medzi spojenými hriadeľmi sa môže počas rotácie, t.j. prenosu krútiaceho momentu, meniť.

Kombinácia (zvyčajne dvoch) krížových kĺbov, vzájomne pootočených o 90°, medzi ktoré je vložený medzikus sa nazýva kardanový hriadeľ. Kardanový hriadeľ homokineticky prenáša krútiaci moment z hnacieho hriadeľa na hnaný hriadeľ.

Na rozdiel od homokinetických kĺbov, t.j. kĺbov s konštantnou rýchlosťou otáčania, samostatný krížový kĺb neprenáša uhlovú rýchlosť rovnomerne.

Nerovnomerný prenos rotácie 

Hnací aj hnaný hriadeľ sa v priemere otáčajú rovnakou uhlovou rýchlosťou. Počas jednej rovnomernej otáčky hnacieho hriadeľa sa rýchlosť pohybu hnaného hriadeľa mení - dvakrát je rýchlejší a dvakrát je pomalší ako hnací hriadeľ. Rozdiel  okamžitej rýchlosti je tým väčší, čím väčší je vzájomný uhol zalomenia hriadeľov. Pri malých uhloch zalomenia hriadeľov je okamžitý rozdiel uhlovej rýchlosti hnacieho a hnaného hriadeľa zanedbateľný.

Zdroj

Ďalšie zdroje 

Spojky (strojárstvo)
Pohony automobilov
Časti automobilov